पाकिस्तान मुस्लिम लिग (कायद)

पाकिस्तान मुस्लिम लिग (कायद) पाकिस्तानको एक राजनीतिक दल हो। सन् २०१८ को संसदीय निर्वाचनमा यसको प्रतिनिधित्व ५ सिट रहेको छ। यसले सन् २०१३ मा पञ्जाब र बलुचिस्तान प्रदेशमा पाकिस्तान पिपुल्स पार्टीसँग मिलेर आफ्नो प्रतिद्वन्द्वी पाकिस्तान मुस्लिम लिग (नवाज) विरुद्ध संयुक्त चुनावी अभियानको नेतृत्व गरेको थियो।

यसको नेतृत्व र सदस्यहरू कुनै समय पूर्व प्रधानमन्त्री नवाज सरिफको अध्यक्षतामा पाकिस्तान मुस्लिम लिग (नवाज) को अंश थिए। सन् १९९७ को आम निर्वाचनपछि राजनीतिक मतभेद उत्पन्न भएको थियो जसले अन्ततः पार्टीभित्र एउटा गुटको निर्माण गरेको थियो। चौधरी शुजात हुसेनको नेतृत्वमा विद्रोहीहरूले सन् १९९९ मा तत्कालीन सेनाप्रमुख तथा संयुक्त सैन्य समितिका अध्यक्ष जनरल परवेज मुशर्रफको नेतृत्वमा भएको सैन्य 'कू'को सशक्त र मुखर समर्थनको आह्वान गरेका थिए। सन् २००२ मा विद्रोही नेताहरूले राष्ट्रपति परवेज मुशर्रफको सरकारमा केन्द्रित रहेर पार्टी स्थापना गरेका थिए। पछि यो मुशर्रफको सरकारको अभिन्न अङ्ग बनेको थियो र उनीहरूले आफ्नै प्रधानमन्त्री शौकत अजीजलाई नियुक्त गरेका थिए।

असन्तुष्ट नेता शुजात हुसेनलाई पार्टी अध्यक्ष नियुक्त गरिएको थियो र पार्टीको ध्यान पाकिस्तान मुस्लिम लिग (नवाज)का मतदाताहरूलाई आकर्षित गर्नमा केन्द्रित भएको थियो। थप फाइदा मुशर्रफले लिएका थिए, जसले सरकारलाई विशेष समर्थन गर्ने र शरिफको जनसमर्थन कम गर्ने लक्ष्यका साथ पार्टीलाई अवसर प्रदान गरेका थिए।

सन् २००८ को चुनावपछि सबैभन्दा ठूलो विपक्षी दलको रूपमा पाकिस्तान मुस्लिम लिग-नवाजको उदयले यसको प्रभावको उल्लेखनीय रूपमा खस्किएको थियो। त्यसपछि पार्टीलाई धेरै धक्का लागेको थियो जब पाकिस्तान मुस्लिम लिग-नवाजसँग घनिष्ठ सम्बन्धको साथ एक अलग गठबन्धन गठन गरेपछि यसको सदस्यता विघटन हुन थालेको थियो, जसमा पाकिस्तान पिपुल्स मुस्लिम लिग र अवामी मुस्लिम लिगको गुट र दोस्रो, पूर्व राष्ट्रपतिको गुट समावेश थियो। वरिष्ठ सदस्यहरू पाकिस्तान मुस्लिम लिग (नवाज) सामेल भएका थिए, जबकि कनिष्ठ नेतृत्व पाकिस्तान तहरिके इन्साफमा मा सामेल भएको थियो।

सेप्टेम्बर २०१० मा, दलले पाकिस्तान मुस्लिम लीग (पीर पगारा)को गठन गर्दै समान वैचारिक गुट, पाकिस्तान मुस्लिम लिग (फङ्सनल)मा सामेल भएको थियो, तर यो अल्पकालिक थियो। मे २०११ मा पार्टी यूसुफ रजा गिलानी नेतृत्वको सरकारमा सामेल भएको थियो।  यद्यपि, पार्टीले पाकिस्तान पिपुल्स पार्टीले ऊर्जा सङ्कट समाधान गर्न असफल भएको कारण देखाउँदै संसदबाट राजीनामा दिने घोषणा गरेको थियो, जसको प्रत्यक्ष असर सङ्घीय सरकारमा परेको थियो। १५ जुन २०१२ मा इन्धनको मूल्यमा राहत दिएर स्थितिमा सुधार गरिएको थियो। 

 नेतृत्व 

सन् २०२१ मा, चौधरी शुजात हुसेन दलको अध्यक्षको रूपमा रहेका थिए। उनी सन् २०२२ सम्म निर्विरोध निर्वाचित भएका थिए।

दलका प्रमुख नेताहरू निम्नानुसार छन्:
+नामपदचौधरी शुजात हुसेनअध्यक्षचौधरी मोहम्मद सरवारअध्यक्ष पञ्जाबतरिक बाशिर चीमा महासचिवचौधरी सालिक हुसेनवरिष्ठ उपाध्यक्ष 

 चुनावी प्रदर्शन 

 राष्ट्रिय सभा निर्वाचनहरू 
+राष्ट्रिय सभानिर्वाचन दलको नेतामत%सिट+/–२००२जफरुल्लाह खान जमाली७,५००,७९७२५.७% १४२सन् २००८चौधरी शुजात हुसेन८,००७,२१२२३.१३% ७८२०१३चौधरी शुजात हुसेन१,४०९,९०५३.११% ५८सन् २०१८चौधरी शुजात हुसेन५१७,४०८०.९७% ३

 यो पनि हेर्नुहोस् 
 पाकिस्तान मुस्लिम लिग (नवाज)
 अवामी मुस्लिम लिग
 अखिल पाकिस्तान मुस्लिम लिग
 पाकिस्तान मुस्लिम लिग (फङ्सनल)
 पाकिस्तान मुस्लिम लिग (जिनाह)

 सन्दर्भ सामग्रीहरू 

 बाह्य कडीहरू 

श्रेणी:पाकिस्तानका राजनीतिक दलहरू